Diari Oficial de la Generalitat Valenciana


Sumari del DOGV 2637, del 30-11-1995 (1995/836868)

ORDRE d'11 de juliol de 1995, de la Conselleria de Cultura, Educació i Ciència, per la qual s'autoritza el funcionament del Conservatori Professional de Música d'Elx.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/07/11/(11)/dof/vci/html**

### Dades del document

Número de DOGV
:   2637

Data del DOGV
:   30-11-1995

Secció del DOGV
:   DISPOSICIONS GENERALS

Número del document
:   1995/836868


Data del document
:   11-07-1995

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE d'11 de juliol de 1995, de la Conselleria de Cultura, Educació i Ciència, per la qual s'autoritza el funcionament del Conservatori Professional de Música d'Elx.
  
En virtut del Decret 131/1995, de 19 de juny (DOGV de 30 de juny), es va crear un conservatori professional a Elx per atendre la demanda de llocs escolars d'ensenyament musical.
  
Ara, es fa necessari ordenar el funcionament de l'esmentat centre i determinar els ensenyaments a impartir-hi.
  
Fent ús de les atribucions que em confereix la disposició final primera del Decret 131/1995 i l'article 35 de la Llei 5/1983, de 30 de desembre, de Govern Valencià,
  
  
ORDENE
  
  
Primer
  
El Conservatori Professional de Música d'Elx, codi 96627577, iniciarà les activitat el curs acadèmic 1995/96.
  
  
Segon
  
El centre impartirà els ensenyaments regulats en la Llei Orgànica 1/1990, de 3 d'octubre, d'Ordenació General del Sistema Educatiu, i en el Reial Decret 756/1992, de 26 de juny , pel qual s'estableixen els aspectes bàsics del currículum dels graus Elemental i Mitjà dels ensenyaments de Música (BOE de 27 d'agost) que a continuació s'indiquen:
  
a) Grau Elemental de les especialitats instrumentals següents: Clarinet, Guitarra, Piano, Trombó, Trompa, Tuba, Violí i Violoncel.
  
b) Grau Mitjà de les especialitats instrumentals de Cant, Clarinet, Guitarra, Piano, Trombó, Trompa, Tuba, Violí i Violoncel.
  
  
Així mateix, impartirà les assignatures previstes per a cadascun d'aquests graus en els articles 7 i 10 del Decret 151/1993, de 17 d'agost , del Govern Valencià, pel qual s'estableix el currículum dels graus Elemental i Mitjà de Música i es regula l'accés als esmentats graus (DOGV de 2 de setembre).
  
  
Tercer
  
La implantació dels ensenyaments de grau Mitjà s'efectuarà gradualment, de conformitat amb el que s'estableix en l'article 26 del Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova Ordenació del Sistema Educatiu, segons la redacció que en fa el Reial Decret 1.487/1994, d'1 de juliol.
  
Els ensenyaments corresponents als plans d'estudi regulats pel Decret 2.618/1994, de 10 de setembre, que el centre tinga autoritzats amb anterioritat, es mantindran fins a l'extinció dels esmentats plans.
  
  
Quart
  
L'establiment efectiu de les especialitats i els cursos autoritzats s'entén subordinat a l'existència de dotacions.
  
  
  
DISPOSICIó ADDICIONAL
  
  
El que s'estableix en aquesta ordre s'inscriurà al Registre de Centres Docents de la Comunitat Valenciana.
  
  
  
DISPOSICIONS FINALS
  
  
Primera
  
S'autoritza les direccions generals de Personal, de Règim Econòmic, d'Ordenació i Innovació Educativa i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenvolupament del que s'estableix en aquesta ordre.
  
  
Segona
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics es consideren referits a l'inici del curs escolar 1995/1996.
  
  
València, 11 de juliol de 1995
  
  
El conseller de Cultura, Educació y Ciència,
  
FERNANDO VILLALONGA CAMPOS


Còpia Permalink ELI